Komisijos sprendimas
2002 m. liepos 4 d.
pripažįstantis pagal Tarybos direktyvą 64/432/EEB Belgijoje įdiegtos galvijų auginimo ūkių kontrolės sistemą
(pranešta dokumentu Nr. C(2002) 2495)
(tekstas svarbus EEE)
(2002/544/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB [1] dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, su paskutiniais daliniais pakeitimais, padarytais Komisijos reglamentu (EB) Nr. 535/2002 [2], ypač jos 14 straipsnio 5 dalį,
kadangi:
(1) 2000 m. spalio 18 d. kompetentingos Belgijos institucijos kartu su reikiamais dokumentais pateikė vėliau atnaujintą prašymą dėl toje valstybėje narėje įdiegtos galvijų auginimo ūkių priežiūros sistemos pripažinimo.
(2) Po Komisijos veterinarinio patikrinimo misijos Belgijoje ir atsižvelgdami į gyvūnų sveikatos būklę šioje šalyje, Komisijos ekspertai patvirtino, kad Belgijoje įdiegta galvijų auginimo ūkių priežiūros sistema funkcionuoja, todėl siūloma ją formaliai patvirtinti.
(3) Siekiant leisti valstybėms narėms pakeisti taisykles, taikomas prekiaujant galvijais, tikslinga apibrėžti datą, nuo kurios įsigalioja pripažinimas.
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Pagal Tarybos direktyvos 64/432/EEB 14 straipsnį Belgijoje įdiegta galvijų auginimo ūkių priežiūros sistema pripažįstama funkcionuojančia nuo 2002 m. liepos 1 d.
2 straipsnis
Šis sprendimas yra skirtas valstybėms narėms.
Priimta Briuselyje, 2002 m. liepos 4 d.